Title: ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี เรื่อง การให้ความเห็นชอบโครงการจัดรูปที่ดินเพื่อพัฒนาพื้นที่จังหวัดชลบุรี บริเวณเทศบาลตำบลหัวกุญแจและองค์การบริหารส่วนตำบลคลองกิ่ว อำเภอบ้านบึง จังหวัดชลบุรี

ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี

ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี
เรื่อง
การให้ความเห็นชอบโครงการจัดรูปที่ดินเพื่อพัฒนาพื้นที่จังหวัดชลบุรี
บริเวณเทศบาลตำบลหัวกุญแจ
และองค์การบริหารส่วนตำบลคลองกิ่ว
อำเภอบ้านบึง จังหวัดชลบุรี[๑]

ด้วยกรมโยธาธิการและผังเมือง
โดยสำนักงานโยธาธิการและผังเมืองจังหวัดชลบุรี
เห็นสมควรให้มีการดำเนินโครงการจัดรูปที่ดินเพื่อพัฒนาพื้นที่จังหวัดชลบุรี
ซึ่งคณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี
ได้เห็นชอบให้ดำเนินโครงการตามพื้นที่เป้าหมายในเขตผังเมืองรวมชุมชนหัวกุญแจ
- หนองไผ่แก้ว จังหวัดชลบุรี จำนวน ๑ โครงการ และคณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี
ได้ให้ความเห็นชอบโครงการแล้ว เมื่อวันที่ ๗ กันยายน พ.ศ. ๒๕๕๙

อาศัยอำนาจตามความในมาตรา
๑๓ (๖) และมาตรา ๔๗ แห่งพระราชบัญญัติจัดรูปที่ดินเพื่อพัฒนาพื้นที่
พ.ศ. ๒๕๔๗ คณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี จึงประกาศเห็นชอบโครงการจัดรูปที่ดินเพื่อพัฒนาพื้นที่บริเวณเทศบาลตำบลหัวกุญแจและองค์การบริหารส่วนตำบลคลองกิ่ว
อำเภอบ้านบึง จังหวัดชลบุรี ขนาดพื้นที่ประมาณ ๒๐๖ - ๐ - ๕๖ ไร่
ภายในแนวเขตตามแผนที่ท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ ๑๕
พฤศจิกายน พ.ศ. ๒๕๕๙
ภัครธรณ์  เทียนไชย
ผู้ว่าราชการจังหวัดชลบุรี
ประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดชลบุรี

[เอกสารแนบท้าย]

๑. แผนที่แสดงบริเวณพื้นที่โครงการจัดรูปที่ดินเพื่อพัฒนาพื้นที่ในเขตเทศบาลตำบลหัวกุญแจและองค์การบริหารส่วนตำบลคลองกิ่ว
อำเภอบ้านบึง จังหวัดชลบุรี 

(ดูข้อมูลจากภาพกฎหมาย)

ปริยานุช/จัดทำ
๒๖ ธันวาคม
๒๕๕๙

ชวัลพร/ตรวจ
๒๗ มกราคม ๒๕๖๐

[๑] ราชกิจจานุเบกษา
เล่ม ๑๓๓/ตอนพิเศษ ๓๐๑ ง/หน้า ๔๐/๒๑ ธันวาคม ๒๕๕๙